Z A P I S N I K

                               46. sjednice Vijeća Gradske četvrti Donji grad

održane 23. 06. 2020. u prostoru MO ''Andrija Medulić'', Zagreb, Medulićeva 30,

   s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar (do 18.20), Darko Domitrović, Robert Faber, Alen Lochert, Vilim Matula, Petar Paradžik, Vesna Roje, Tomislav Stipanović (do 17.30), Željko Stura (do 17.30), Tomislav Štriga  i  Josip Troha (do 17.30).
Nenazočni članovi Vijeća Gradske četvrti Donji grad - Branko Stojković, Marijan Oljica
Drugi nazočni: Mirella Šušak Cvetković – voditeljica Odsjeka za rad Gradske četvrti, Goran Asanović - djelatnik Gradskog ureda za mjesnu samoupravu i Elizabeta Kobeščak – predsjednica Mjesnog odbora „Petar Zrinski“
Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 13 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik obavještava prisutne da će zapisnik 45. sjednice Vijeća Gradske četvrti Donji grad biti spreman za usvajanje na sljedećoj sjednici, koja će se održati početkom srpnja. 
Predsjednik predlaže, a Vijeće jednoglasno usvaja
DNEVNI RED:
1. Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska., donošenje zaključka
2. Podobnost lokacije za smještaj mobilnog reciklažnog dvorišta (Pierottijeva ulica), donošenje zaključka
3. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019., prihvaćanje izvješća
4. Ostala pitanja i prijedlozi
Predsjednik daje riječ gospođi Kobeščak, predsjednici Vijeća mjesnog odbora „Petar Zrinski“.

Gospođa Kobeščak se obraća Vijeću s primjedbama vezanim uz akcije Plana komunalnih aktivnosti, prvenstveno o uređenju Trga Vladka Mačeka, za koje je napravljen projekt, a akcija uređenja nije u Planu. Predsjednik Paradžik i predsjednik povjerenstva za komunalne aktivnosti odgovaraju joj kako su prioriteti bili glavna vodilja pri utvrđivanju akcija koje će ući u Plan te da će uređenje Trga Vladka Mačeka ući u Plan iduće godine.
Ad.1. 
Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka
Predsjednik otvara raspravu u kojoj sudjeluju Roje, Paradžik i Čačinović. Nakon rasprave Vijeće (8 ZA, 1 PROTIV i 1 SUZDRŽAN) donosi sljedeći 

Z A K L J U Č A K
o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

1. Vijeće Gradske četvrti Donji grad daje pozitivno mišljenje na Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.
2.   Ovaj se zaključak dostavlja Gradskom uredu za prostorno uređenje, izgradnju Grada, 

      graditeljstvo, komunalne poslove i promet, Sektoru za pravne i financijske poslove.     
Ad.2. 
Podobnost lokacije za smještaj mobilnog reciklažnog dvorišta (Pierottijeva ulica), donošenje zaključka
Presjednik otvara raspravu po drugoj točci Dnevnog reda,. U raspravi sudjeluju: Lochert, Štriga, Čačinović, Paradžik, Matula i Faber. Nakon rasprave Vijeće (1 SUZDRŽAN, 9 PROTIV) donosi 

Z A K L J U Č A K
o prijedlogu lokacije za smještaj mobilnog reciklažnog dvorišta 

1. Vijeće Gradske četvrti Donji grad nije suglasno s prijedlogom lokacije za smještaj mobilnog reciklažnog dvorišta na k.č. 2867/1 k.o. Centar u Pierottijevoj ulici, jer se time ukidaju postojeća parkirališna mjesta na području Gradske četvrti Donji grad.
2.   Ovaj se zaključak dostavlja Zagrebačkom holdingu d.o.o. – Podružnica Čistoća.     
Ad.3. 
Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019., prihvaćanje izvješća 

Predsjednik otvara raspravu u kojoj sudjeluju: Paradžik, Roje, Barbrić, Čačinović i Faber. Nakon rasprave Vijeće donosi sljedeći
Z A K L J U Č A K
o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.

1. Vijeće Gradske četvrti Donji grad ne prihvaća Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.
2.   Ovaj se zaključak dostavlja Gradskom uredu za mjesnu samoupravu.     
Ad.4.  Ostala pitanja i prijedlozi

Predsjednik je odlučio kako će na slijedećoj sjednici na Dnevnom redu biti dvije točke koje se pripremaju za sjednicu Skupštine Grada Zagreba, kako bi se Vijeće očitovalo o njima, s obzirom da su obje točke vezane uz potres u Zagrebu, a Gradska četvrt Donji grad je najviše pogođena.

Točke su: 
1.  Izvješće o poduzetim aktivnostima Grada Zagreba u pomoći građanima i pravnim subjektima, te saniranju šteta nastalih na imovini od prirodne nepogode (potres)

2.   Prijedlog zaključka o pomoći građanima Grada Zagreba kroz dodjelu novčane pomoći i subvenciju kamata na kredite za obnovu nekretnina oštećenih u potresu
Gospodin Lochert izjavljuje kako se protivi raznim štandovima koji prodaju voće, a locirani su na križanjima i trgovima, smatra da bi dotični štandovi trebali biti na tržnicama kojih je u Zagrebu 22. Gospođa Čačinović pak smatra kako su ti štandovi dio gradskog šarma te da su vrlo praktični (npr. Glavni kolodvor)
Gospodin Lochert postavlja pitanje o datumu naredne sjednice Vijeća te se ona dogovara za 01. srpnja u 10 sati ujutro, kako bi se mišljenja Vijeća dostavila prije sjednice Gradske skupštine zakazane za 02. srpnja 2020.

Sjednica je završila u 18,45 sati.
Zapisničar: Goran Asanović
KLASA: 026-02/20-01/165
URBROJ: 251-06-11-1-20-2
Zagreb, 23. lipnja 2020.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

